# Gonzalo Lira López

Gonzalo Lira López (castellà: Gonzalo Ángel Quintilio Lira López) (Burbank, 29 de febrer de 1968 - Ucraïna, 12 de gener de 2024) va ser un novel·lista i cineasta estatunidenc d'ascendència xilena. Mentre residia a la ciutat ucraïnesa de Khàrkiv, va fer un videoblog sobre la invasió russa d'Ucraïna del 2022 abans de morir a la presó en estranyes circumstàncies.
L'abril de 2022, Lira va ser detingut pel Servei de Seguretat d'Ucraïna (SBU). El maig de 2023, Lira va ser arrestat i acusat de produir i publicar material que justificava la invasió russa en curs. Lira va ser posat en llibertat sota fiança, però va ser arrestat de nou per violar les condicions de la fiança en intentar sortir del país.

## Biografia

Lira va néixer de pares xilens a Burbank, i va créixer a la Vall de San Fernando, Guayaquil i Santiago de Xile, entre altres llocs. Es va graduar al Saint George's College de Santiago de Xile el 1985. Des de 1985 fins a 1991 va treballar com a professor d'anglès i va viatjar per Amèrica del Sud. Va ingressar a la Universitat de Dartmouth el 1991 i es va graduar el 1995 en història i filosofia.
Després de graduar-se, Lira es va traslladar a Los Angeles per a formar-se com a guionista i es va dedicar a l'escriptura. El 1997 va publicar una novel·la en castellà sobre la majoria d'edat, Tomáh Errázurih. La primera novel·la en anglès de Lira, un thriller d'espies anomenat Counterparts, es va publicar el gener de 1998.
El 1998, després de traslladar-se a la ciutat de Nova York, Lira va escriure, produir i dirigir un curtmetratge de comèdia, So kinky. També va participar en la creació de la història del videojoc Soldier of fortune de l'any 2000. Lira va publicar un segon llibre en anglès, un altre thriller d'espies titulat Acrobat, el 2002, els drets cinematogràfics del qual van ser comprats per Miramax Films. El 2005 va filmar Secuestro a Xile.
De 2010 a 2013, Lira va publicar al seu blog els seus pensaments sobre economia i altres temes, alguns dels quals van ser republicats per Business Insider.
A partir del 2017, Lira va estar actiu a YouTube sota el pseudònim de Coach Red Pill (CRP), una al·lusió al simbolisme de Red Pill i Black Pill de la comunitat de la manosfera. El contingut era misogin i de naturalesa antifeminista. Lira va publicar vídeos amb consells com «no sortir mai amb una dona d'uns trenta anys» i va explicar que l'únic que volien les dones eren diners, una casa i nens, ja que només la criança les validaria biològicament. En un vídeo va aconsellar als espectadors que viuen a les democràcies occidentals que es traslladessin a «un país pobre i subdesenvolupat» a causa del suposat desplegament «totalitari» de la vacunació contra la COVID-19. El novembre de 2021 Lira va suprimir la major part del seu contingut de CRP i va començar a publicar amb el seu nom real.
Després de la invasió russa d'Ucraïna el 24 de febrer de 2022, Lira va centrar la majoria dels seus comentaris amb la guerra. El contingut de Lira lloava les accions militars russes i negava els atacs russos contra civils. El seu contingut va ser amplificat a les xarxes socials d'internet per comptes vinculats al Govern de Rússia i elogiat per la portaveu del Ministeri d'Afers Exteriors rus, Maria Zakhàrova.
Lira vivia a Khàrkiv i es va casar amb una dona ucraïnesa amb qui va tenir dos fills, tot i que la parella es va separar després.

### Detenció i assassinat

El 15 d'abril de 2022, amistats i familiars de Lira van manifestar que havien perdut el contacte amb ell, fet pel qual el Ministeri d'Afers Exteriors de Xile va començar a cercar-lo. La periodista estatunidenca resident a Ucraïna Sarah Ashton-Cirillo va informar de l'aparent arrest de Lira per part dels serveis secrets ucraïnesos el 18 d'abril. Lira va ser objecte de teories de conspiració al voltant del seu suposat assassinat, però va aparèixer amb vida el 22 d'abril de 2022, afirmant que havia estat detingut per l'SBU durant el període que havia estat desaparegut.
L'1 de maig de 2023 Lira va ser arrestat per violar l'article 436-2 del codi penal d'Ucraïna, que prohibia la justificació pública de la invasió russa. Lira havia afirmat que la massacre de Butxa va ser falsificada o que el govern ucraïnès era un règim neonazi, i havia compartit un vídeo insultant els soldats ucraïnesos. L'SBU va informar de la seva detenció el 5 de maig. Posteriorment, Lira va ser posat en llibertat sota fiança i sota arrest domiciliari. A les xarxes socials per afirmar que havia estat torturat mentre estava a la presó, una acusació negada per l'SBU. Lira va intentar fugir del país creuant la frontera hongaresa el 31 de juliol per a demanar asil polític, però va ser apressat i arrestat de nou per violar les condicions de la fiança.
El desembre de 2023, Elon Musk, propietari de X, va preguntar públicament sobre Lira a la seva plataforma digital, en resposta a una publicació del periodista Tucker Carlson que afirmava que Lira era un pres polític. L'SBU va respondre que Lira havia estat detingut d'acord amb la llei. En una entrevista a Business Insider, Sarah Ashton-Cirillo, que s'havia convertit en portaveu de l'exèrcit ucraïnès, va afirmar que Lira havia inventat les seves acusacions de tortura en un esforç per a guanyar notorietat.
El 12 de gener de 2024, Gonzalo Lira pare va informar que el seu fill havia mort en una presó d'Ucraïna als 55 anys. Així ho van confirmar el Departament d'Estat dels Estats Units i el Ministeri d'Afers Exteriors de Xile. Lira pare va culpar el president ucraïnès Volodímir Zelenski i el president dels Estats Units Joe Biden d'haver provocat la mort del seu fill. Funcionaris russos, entre ells Maria Zakhàrova i el ministre d'Afers Exteriors Serguei Lavrov, es van fer ressò del seu assassinat.

## Filmografia

* So kinky (1998)
* Secuestro (2005)

## Obra publicada

* Lira, Gonzalo. Tomáh Errázurih. Santiago de Chile: Mondadori, 1997. ISBN 956-258-057-1. OCLC 38081261.
* Lira, Gonzalo. Counterparts. New York: G.P. Putnam's Sons, 1998. ISBN 0-399-14312-2. OCLC 37300650.
* Lira, Gonzalo. Acrobat. New York: St. Martin's Press, 2002. ISBN 0-312-28694-5. OCLC 48515857.

## Referències

* 1 2 Leonard, Andrew. «The Dumbest Attack on Paul Krugman, Ever». Salon, 28-09-2010. Arxivat de l'original el 2022-05-08. [Consulta: 9 maig 2022].
* 1 2 3 Bowden, John. «Meet the 'Putin propagandist' Tucker and Elon Musk want freed in Ukraine». The Independent, 12-12-2023. Arxivat de l'original el 2024-01-12. [Consulta: 12 gener 2024].
* ↑ Thompson, Stuart A. «Russia's Unsupported 'Dirty Bomb' Claims Spread Through Right-Wing U.S. Media». The New York Times, 25-10-2022. Arxivat de l'original el 2024-01-14. [Consulta: 24 gener 2024].
* 1 2 3 Rosen, Evan. «Misogynist dating coach Gonzalo Lira, aka Coach Red Pill, arrested in Ukraine for Russian propaganda». New York Daily News, 06-05-2023. Arxivat de l'original el 2024-01-16. [Consulta: 18 gener 2024].
* ↑ «Muere el periodista chileno Lira López en Ucrania tras ser detenido por sus servicios de seguridad» (en castellà). El Periódico, 13-01-2024. [Consulta: 29 febrer 2024].
* ↑ «Muere Gonzalo Lira, periodista chileno encarcelado en Ucrania» (en espanyol europeu). Lahaine.org, 13-01-2024. [Consulta: 29 febrer 2024].
* ↑ «Comunicación. Rusia: "Kiev torturó hasta la muerte al periodista Gonzalo Lira y EE.UU. no hizo nada para salvarlo"» (en castellà). Resumen Latinoamericano, 24-02-2024. [Consulta: 29 febrer 2024].
* ↑ Pérez, Graciela. «Periodista chileno está desaparecido en Ucrania: Cancillería informó que se "mantiene en contacto con las entidades pertinentes"» (en castellà). La Tercera, 19-04-2022. [Consulta: 17 gener 2024].
* 1 2 Hermosilla P., Diego. «La historia del chileno que dice que lo secuestró el servicio secreto ucraniano» (en castellà). Publimetro Chile, 25-04-2022. [Consulta: 21 gener 2024].
* ↑ Butt, Maira. «American dating coach turned Kremlin propagandist dies in Ukraine». The Independent, 18-01-2024. Arxivat de l'original el 2024-01-18. [Consulta: 18 gener 2024].
* 1 2 3 Reisman, Rosemary M. Canfield. «Gonzalo Lira». A: Guide to Literary Masters & Their Works. Salem Press, January 2007.
* ↑ Baden, Denise. «El hombre del million de dolares». El Mercurio, 10-12-1996. Arxivat de l'original el 2022-04-21. [Consulta: 21 abril 2022].
* ↑ Counterparts by Gonzalo Lira (en anglès). Kirkus Reviews, 1997-11-15.
* ↑ Albornoz, Pamela. «El escritor chileno mejor pagado del mundo». Qué Pasa, 29-03-1997. Arxivat de l'original el 2022-04-27. [Consulta: 24 gener 2024].
* ↑ Biessman, Eric. «Postmortem: Raven Software's Soldier of Fortune». Game Developer, 27-09-2000. [Consulta: 21 gener 2024].
* 1 2 «Pro-Russian blogger Gonzalo Lira allegedly dies in Ukrainian detention center». The New Voice of Ukraine, 13-01-2024. [Consulta: 16 gener 2024].
* 1 2 Alday, John. «Todo sobre Gonzalo Lira, el chileno del que se perdió contacto en Ucrania» (en castellà). Mala Espina, 18-04-2022. Arxivat de l'original el 2022-04-18. [Consulta: 20 abril 2022].
* ↑ Codrea, David. «Conservative Sympathy for Russia in Ukraine War an Exercise in Cognitive Dissonance». Firearms News, 18-03-2022. Arxivat de l'original el 2022-03-18. [Consulta: 9 maig 2022].
* ↑ Kurianowicz, Tomasz. «Amerikanischer Blogger in ukrainischer Haft: Elon Musk reagiert» (en alemany). Berliner Zeitung, 10-12-2023. [Consulta: 16 gener 2024].
* ↑ Bodnar, Joseph. «Hamilton Monthly Report: May 2022». Alliance For Securing Democracy, 22-06-2022. [Consulta: 21 gener 2024].
* 1 2 Young, Cathy. «The Redpill Grifter Who Became an Anti-Ukraine Propagandist». The Bulwark, 29-04-2022. [Consulta: 17 gener 2024].
* 1 2 Shashkova, Maryna. «EXPLAINED: Why Tucker Carlson and Elon Musk are Big Fans of Gonzalo Lira». KyivPost, 13-12-2023. Arxivat de l'original el 2024-01-12. [Consulta: 12 gener 2024].
* ↑ Sideris, Felicia. «Ukraine : un Américain est-il réellement emprisonné depuis cinq ans "pour avoir critiqué Zelensky"?» (en francès). TF1, 12-12-2023. [Consulta: 16 gener 2024].
* ↑ Núñez, Vladimir. «Chileno que informaba sobre la guerra en Ucrania está desaparecido: esto escribió en caso de quedar inubicable» (en castellà). Meganoticias, 18-04-2022. [Consulta: 17 gener 2024].
* ↑ «Cancillería: Familiares de chileno en Ucrania no tienen noticias de él desde el 15 de abril» (en castellà). CNN Chile, 18-04-2022. [Consulta: 17 gener 2024].
* ↑ Bradbury, Shelly. «Woman sues Colorado podcaster Joe Oltmann for defamation over false murder claim». The Denver Post, 29-11-2022. [Consulta: 21 gener 2024].
* ↑ Iversen, Kim. «Kim Iversen: DISAPPEARED journalist, Gonzalo Lira, captured by Ukrainian forces found ALIVE». The Hill, 25-04-2022. [Consulta: 16 gener 2024].
* 1 2 Shcherbak, Alla. «SBU responds to Musk's comments on arrest of pro-Russian blogger Lira». The New Voice of Ukraine, 10-12-2023. [Consulta: 12 gener 2024].
* ↑ «Що не так з проросійським блогером Гонсало Лірою, за якого вступились Карлсон і Маск». Ukrinform, 11-12-2023. Arxivat de l'original el 2024-01-13. [Consulta: 15 gener 2024].
* ↑ Borysenko, Ivan. «Pro-Russian blogger Gonzalo Lira detained in Kharkiv». The New Voice of Ukraine, 05-05-2023. [Consulta: 16 gener 2024].
* ↑ «Ucrania confirma arresto de chileno Gonzalo Lira por justificar invasión rusa» (en castellà). Swissinfo (EFE), 06-05-2023. [Consulta: 16 gener 2024].
* ↑ Miasyshchev, Oleksandr. «Elon Musk asks Biden to save "American journalist" Gonzalo Lira, who was detained by the SBU. In fact, he is a pro-Russian propagandist, sexist, conspiracy theorist and favorite of Maria Zakharova'». babel.ua, 15-12-2023. Arxivat de l'original el 12 January 2024. [Consulta: 15 gener 2024].
* ↑ Shcherbak, Alla. «Musk seeks explanation from Zelenskyy over pro-Russian blogger detention». The New Voice of Ukraine, 10-12-2023. [Consulta: 12 gener 2024].
* 1 2 Shoaib, Alia. «Tucker Carlson and Elon Musk have rallied behind an American 'red pill' dating coach turned Russian propagandist detained in Ukraine». Business Insider, 17-12-2023. Arxivat de l'original el 2024-01-12. [Consulta: 12 gener 2024].
* ↑ «Elon Musk fact-checked on X by his own system - but claims it has been 'gamed by state actors'». Sky News, 11-12-2023. [Consulta: 20 gener 2024].
* ↑ Dorn, Sara. «Elon Musk Celebrates Alex Jones X Return In Chat—Joined By Controversial Figures Andrew Tate, Mike Flynn, More». Forbes, 10-12-2023. [Consulta: 20 gener 2024].
* ↑ Orlov, Alexander. «В украинском СИЗО умер американский блогер Гонсало Лира. Его обвиняли в оправдании российской агрессии». Vot Tak (Belsat), 12-01-2024. [Consulta: 23 gener 2024].
* ↑ Quinn, Allison. «U.S. Finally Confirms American Dating Coach-Turned-Kremlin Shill Died in Ukraine». The Daily Beast, 17-01-2024. [Consulta: 17 gener 2024].
* ↑ Gómez S., Rodrigo. «Cancillería confirma la muerte de periodista chileno Gonzalo Lira, quien estuvo preso en Ucrania» (en castellà). La Tercera, 13-01-2024. [Consulta: 16 gener 2024].
* ↑ «Gonzalo Lira: Cancillería confirma muerte de periodista chileno en Ucrania» (en castellà). 24horas (TVN), 13-01-2024. [Consulta: 23 gener 2024].
* ↑ «Denuncian la muerte del periodista chileno-estadounidense Gonzalo Lira en Ucrania» (en castellà). Europa Press, 13-01-2024. [Consulta: 16 gener 2024].
* ↑ Rubio, Paz. «Quién era Gonzalo Lira, el reportero chileno-estadounidense que falleció tras ser arrestado en Ucrania» (en castellà). La Tercera, 13-01-2024. [Consulta: 17 gener 2024].
* ↑ «Захарова обвинила США в гибели блогера Лиры» (en rus). RIA Novosti, 14-01-2024. [Consulta: 21 gener 2024].
* ↑ «Киеву позволяют пытать даже американцев, заявил Лавров» (en rus). RIA Novosti, 18-01-2024. [Consulta: 21 gener 2024].
* ↑ Young, Cathy. «Anti-Ukraine Chorus Seeks to Exploit an American's Death». plus.thebulwark.com, 16-01-2024. [Consulta: 16 gener 2024].